**DĖL ROKIŠKIO RAJONO SAVIVALDYBĖS TARYBOS**

**2017 M. LAPKRIČIO 30 D. SPRENDIMO NR. TS-199 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ PRIPAŽINIMO NETEKUSIU GALIOS**

2020 m. sausio 31 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 31 punktu, 18 straipsnio 1 dalimi bei atsižvelgdama į Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo, patvirtinto Rokiškio rajono savivaldybės tarybos 2019 m. spalio 25 d. sprendimu Nr. TS-221, 7 punktą, Rokiškio rajono savivaldybės taryba n u s p r e n d ž i a:

Pripažinti netekusiu galios Rokiškio rajono savivaldybės tarybos 2017 m. lapkričio 30 d. sprendimą Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ su visais jo papildymais ir pakeitimais.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Panevėžio apygardos skyriui (Respublikos g. 62, Panevėžys).

Savivaldybės meras Ramūnas Godeliauskas

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS**

**2017 M. LAPKRIČIO 30 D. SPRENDIMO NR. TS-199 „DĖL ROKIŠKIO RAJONO SAVIVALDYBĖS BŪSTO FONDO IR SOCIALINIO BŪSTO FONDO SĄRAŠŲ PATVIRTINIMO“ PRIPAŽINIMO NETEKUSIU GALIOS**

**AIŠKINAMASIS RAŠTAS**

2020-01-17

Rokiškis

**Parengto sprendimo projekto tikslai ir uždaviniai.**

Pripažinti netekusiu galios Rokiškio rajono savivaldybės tarybos 2017 m. lapkričio 30 d. sprendimą Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašas, patvirtintas Rokiškio rajono savivaldybės tarybos 2019 m. spalio 25 d. sprendimu Nr. TS-221.

**Sprendimo projekto esmė.**

Vadovaujantis LR paramos būstui įsigyti ar išsinuomoti įstatymo (redakcija galiojusi iki 2019-09-01), 4 straipsnio 5 dalies 4 punktu, savivaldybės taryba  tvirtino savivaldybės būsto fondo sąrašą ir socialinio būsto, kaip savivaldybės būsto fondo dalies, sąrašą. Tačiau nuo 2019-09-01 įsigaliojusioje įstatymo redakcijoje nurodyta, kad savivaldybės ir socialinio būsto fondo sąrašus tvirtina  savivaldybės taryba ar jos įgaliota savivaldybės administracija.

Rokiškio rajono savivaldybės tarybos 2019 m. spalio 25 d. sprendimu Nr. TS-221, „Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“ patvirtinto Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo 7 punkte, nurodyta, kad savivaldybės administracijos direktorius sudaro savivaldybės būsto fondo ir socialinio būsto fondo, kaip savivaldybės būsto fondo dalies sąrašus.

2017 m. lapkričio 30 d. Rokiškio rajono savivaldybės tarybos sprendimu Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ buvo patvirtinti Rokiškio rajono savivaldybės būsto ir socialinio būsto, kaip savivaldybės būsto fondo dalies sąrašai. Vėliau šie sąrašai buvo keičiami ir pildomi penkis kartus.

Atsižvelgiant į tai, kas išdėstyta, siūloma pripažinti netekusiu galios Rokiškio rajono savivaldybės tarybos 2017 m. lapkričio 30 d. sprendimą Nr. TS-199 „Dėl Rokiškio rajono savivaldybės būsto fondo ir socialinio būsto fondo sąrašų patvirtinimo“ su visais jo papildymais ir pakeitimais.

**Galimos pasekmės, priėmus siūlomą tarybos sprendimo projektą:**

**teigiamos** – bus įvykdytos teisės aktuose nustatytos nuostatos;

**neigiamos** – nebus.

**Kokia sprendimo nauda Rokiškio rajono gyventojams.**

Savivaldybės administracijos direktoriaus patvirtinti savivaldybės būsto fondo ir savivaldybės socialinio būsto sąrašai bus skelbiami viešai savivaldybės internetiniame puslapyje, todėl gyventojai turi galimybę susipažinti su šiais sąrašais.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus

vyriausioji specialistė Rita Venslovienė